open-index/open-wikipedia-markdown huggingface dataset:
Satellittbilde

**Satellittbilde** er et fotografi av jorden eller et annet himmellegeme tatt av en menneskeskapt satellitt. Det første satellittbildet ble tatt 14. august 1959 av den amerikanske satellitten Explorer 6. Satellittbilder har mange bruksområder, for eksempel innen landbruk, geologi, skogbruk, bevaring av biologisk mangfold, utdanning, meteorologi og militæret.

## Historie
Det første satellittbilde ble tatt 14. august 1959 av den amerikanske satellitten Explorer 5. Fotografiet Den runde planeten ble tatt i 1972 og er blitt veldig populært over hele verden. I 1972 startet også USA Landsatprogrammet, det største og lengst varende prosjektet for fotografering av jordens overflate. Landset 9, den seneste satellitten i programmet, ble skutt opp i bane rundt jorden i 2021. I 1977 ble det første live eller direkte overførte bilde tatt av USAs Di-CK satellittsystem.

Alle satellittbilder tatt av NASA blir publisert av NASA jordobservatorium og er for mesteparten tilgjengelig for offentligheten. Flere andre land har egne satellittbildeprogram, og et samarbeid av europeiske land skjøt opp IS-satellitten. Det er flere private firmaer som tar satellittbilder og i starten av det 21. århundre ble databaser med satellittbilder svært tilgjengelig via flere firmaer og organisasjoner.

## Bruk
Satellittbilder blir brukt i produksjon av kart, overvåking av miljøforurensning, spionasje og krigføring, geologi, meteorologi, utdannelse med mer. Overgangen fra bruk av analoge til digitale bilder har økt bruksomfanget betydelig.

## Referanser


## Eksterne lenker
*
Harry Blau

**Harry Blau** (født 5. februar 1885, død 4. juni 1945 Augsburg) var en russisk skytter som deltok i de olympiske leker 1912 i Stockholm.

Blau ble født i Latvia i datidens Russland. Familien hans var baltertysk, men han var russisk statsborger. Blau vant en olympisk bronsemedalje i skyting under OL 1912 i Stockholm. Han kom på tredjeplass i den individuelle trapkonkurransen bak James Graham fra USA og tyske Alfred Goeldel.

## OL-medaljer
* 1912  Stockholm &ndash;  Bronse i skyting, trap

## Referanser


## Eksterne lenker
*
Velfjorden

**Velfjorden** er en fjord i Brønnøy og Vevelstad kommune i Nordland. Fjorden har innløp mellom Hornneset i Brønnøy i vest og Sørodden i Vevelstad i øst og strekker seg 31 kilometer sørøstover til Tarmaunbotnet i enden av Langfjorden. Fjorden har en rekke sidefjorder, som Okfjorden, Storfjorden, Lislbørja, Storbørja, Sørfjorden, Heggfjorden og Langfjorden.

Ved Hornneset ligger Horn og fra der går det ferje over fjorden til Anddalsvågen som en del av fylkesvei 17. Ved Okneset går Okfjorden nordøstover, mens Storfjorden går nordøstover et stykke lenger sør ved Røyrvikodden. Et stykke lenger inn i fjorden deler den seg i flere grener. Ei halvøy stikk nordover i fjorden med Sørfjorden på vestsiden og Heggfjorden på østsiden. Innerst i Heggfjorden ligger grendesenteret Hommelstø.

Øst for halvøya ligger Børjeneset og her går Lislbørja østover på nordsiden, mens Storbørja ligger på sørsiden. Mellom innløpet til Storbørja i øst og Heggfjorden i vest fortsetter Velfjorden sørover som Langfjorden. 

Fylkesvei 76 går langs deler av vestsiden av fjorden.

## Referanser
Lislbørja

**Lislbørja** er en fjordarm av Velfjorden i Brønnøy kommune i Nordland. Fjorden har innløp mellom Kabelodden i nord og Børjeneset i sør og strekker seg 3 kilometer østover til gården Lislbørja.

På nordsiden av fjorden ligger gården Kvitneset. Begge disse gårdene er isolerte og uten veisamband. Fjorden ligger på nordsiden av Børjeneset og Børjenesfjellet (557 moh). På sørsiden av neset ligger Storbørja.

## Referanser
Edward Benedicks

**Edward Benedicks** (født 9. februar 1879, død 24. august 1960) var en svensk skytter som deltok i flere olympiske leker; 1908 i London, 1912 i Stockholm og 1920 i Antwerpen.

Benedicks vant en olympisk sølvmedalje i skyting under OL 1912 i Stockholm. Han kom på andreplass på 100 meter løpende hjort dobbelskudd bak sin lansmann 
Åke Lundeberg. Åtte år senere, under 1920 i Antwerpen var han med på det svenske laget som kom på andreplass i lagskytiningen 100 meter løpende hjort, dobbeltskudd.

## OL-medaljer
* 1912  Stockholm &ndash;  Sølv i skyting, 100 meter løpende hjort, dobbelskudd
* 1920  Antwerpen &ndash;  Sølv i skyting, 100 meter løpende hjort, dobbelskudd, lagskyting (Sverige)

## Eksterne lenker
*
Okfjorden

**Okfjorden** er en fjordarm av Velfjorden i Brønnøy kommune i Nordland. Fjorden har innløp mellom Okneset i nord og Okodden i sør og strekker seg 8,5 kilometer nordøstover til Fjordbotnet der Klavesmarkelva munner ut.

Det er ikke bosetninger eller veisamband langs fjorden, bortsett fra den veiløse gården Okan, som fjorden er oppkalt etter, ved innløpet til fjorden på sørøstsiden. Fjorden har ganske bratte sider, spesielt på nordsiden der Bårdtsteinhatten stiger opp til 736 meter over havet.

## Referanser
Skjoldet

**Skjoldet** (fra latin *Scutum*) er et stjernebilde på den sørlige himmelhvelving. Stjernebildet het originalt Sobieskis Skjold (Scutum Sobiescanum) og var oppkalt etter Jan III Sobieski av Polen for å feire seieren over Det osmanske rike ved Slaget ved Wien.

## Referanser
Slangebæreren

:*For kriminalromanen til Unni Lindell, se [[Slangebæreren (roman)]], for TV-serien, se [[Slangebæreren (TV-serie)]]*

**Slangebæreren** (fra latin *Ophiuchus*) er et stjernebilde ved ekvator på himmelhvelvingen.
Smelteovnen

**Smelteovnen** (fra latin *Fornax*) er et stjernebilde på den sørlige himmelhvelving.

Galaksen UDFy-38135539 finnes i dette stjernebildet, og er det objekt på stjernehimmelen som er identifisert som det som er lengst unna Jorda.
Svanen

:For slekten *[[Cygnus (slekt)|Cygnus]]*, se svaner.
:For miljømerket Svanen, se Svanemerket.

**Svanen** (latin: *Cygnus*) er et stjernebilde på den nordlige himmelhvelving. Dens latinske navn **Cygnus** er en latinisering av det hellenske (greske) ordet for svane. Som en av de mest gjenkjenbare konstellasjoner på den nordlige halvkule om sommeren og høsten, inneholder den en fremtredende asterisme kjent som **Nordkorset** (i motsetning til Sørkorset). Svanen var blant de 48 konstellasjoner som ble omtalt av den greske astronomen Klaudios Ptolemaios i hans astronomiske verk Almagest fra 147 eller 148. e.Kr. Idag er svanen en av de 88 moderne konstellasjoner.

Svanen inneholder mer enn 300 stjerner. Av disse dannes Nordkorset av de syv stjernene Albireo, Deneb, Zeta Cygni, Gamma Cygni, Epsilon Cygni, Delta Cygni og Eta Cygni. Av andre stjerner kan nevnes KY Cygni, en rød kjempestjerne som befinner seg 5200 lysår fra solsystemet, og som har en diameter som er 1420 ganger større enn solens.

Svanen inneholder den astrofysiske røngtenkilden Cygnus X-1, som antas å være forårsaket av et sort hull som samler materie fra en dobbelstjerne. Så langt er det kjent 36 forskjellige eksoplaneter i konstellasjonen.
Aquila

***Aquila*** har flere betydninger.

* *[[Aquila (slekt)|Aquila]]*, ei slekt men haukefugler (egentlige ørner)
* Ørnen (stjernebilde)
Lupus

**Lupus** kan referere til:

* Ulven, stjernebilde
* Ulv (*Canis lupus*), pattedyr
* Systemisk lupus erythematosus (SLE), autoimmun sykdom
* Ansatte ved Galtvort høyere skole for hekseri og trolldom#Remus Lupus, en figur i Harry Potter
Scutum

***Scutum*** er latinsk for skjold og kan referere til flere ting:
* Scutum (skjold), et skjold benyttet av romerske soldater.
* Scutum, det latinske navnet for stjernebildet kjent som Skjoldet.
Pantelis Karasevdas

**Pantelis Karasevdas** (gresk: Παντελής Καρασεβδάς; født 1877 i Astakos, død 14. mars 1946 i Agrinio) var en gresk skytter som deltok i de første moderne olympiske leker 1896 i Athen.

Karasevdas ble olympisk mester i skyting under sommer-OL 1896 i Athen. Han vant 200 meter armégevær foran fire landsmenn. Det var 42 deltakere i konkurransen som ble avviklet 8. og 9. april 1896.

## OL-medaljer
* 1896  Athen -  **Gull** i skyting, 200 meter armégevær

## Referanser


## Eksterne lenker
*
Spanias Grand Prix 2003

**Spanias Grand Prix 2003** var et Formel 1-løp arrangert den 4. mai 2003 på Circuit de Catalunya i Spania. Det var det femte løpet i Formel 1-sesongen 2003.

## Klassifisering
### Løpet

## Eksterne lenker
*
Lislfjorden

**Lislfjorden** eller **Lessfjorden** er en fjordarm av Storfjorden og Velfjorden i Brønnøy kommune i Nordland. Fjorden har innløp mellom Sildkovodden i nord og Vikodden i sør og strekker seg 2,5 kilometer østover til Lessfjorddalen i bunnen av fjorden.

På sørsiden ved innløpet ligger de veiløse gårdene Engelsneset og Solvang. Sildkovan ligger på nordsiden. 

## Referanser
Pavlos Pavlidis

**Pavlos Pavlidis** (gresk: Παῦλος Παυλίδης; født ukjent, død 1968) var en gresk skytter som deltok i de første moderne olympiske leker 1896 i Athen.

Pavlidis kom på andreplass i skyting 200 meter armégevær under sommer-OL 1896 i Athen. Hans landsmann Pantelis Karasevdas vant konkurransen som ble avviklet 8. og 9. april 1896 med 42 deltakere.

## OL-medaljer
* 1896  Athen -  Sølv i skyting, 200 meter armégevær

## Referanser


## Eksterne lenker
*
Storbørja

**Storbørja** er en fjordarm av Velfjorden i Brønnøy kommune i Nordland. Fjorden har innløp mellom Trolldalen i nord og Endbøren i sør og strekker seg 7 kilometer østover til Børiøyra i bunnen av fjorden.

Det ligger flere gårder innerst i fjorden. Børiøyra på sørsiden der også Lomsdalselva renner ut i Storbørja. Ingen av gårdene har veisamband.  

Navnet *-børja* kommer trolig av «*Børja» av *borg*, 'terrasse', som opprinnelig kan ha vært et navn på en av elvene som renner ut ved gården innerst i Storbørja.

## Referanser
Lars Jakobson

**Lars Jakobson** (født 1959) er en svensk forfatter. Han har blant annet blitt tildelt Aftonbladets litteraturpris. Jakobsons romaner og noveller har ofte tatt utgangspunkt i et dokumentarelement (som i novellen «Lee Harvey Oswald» i boken *Menageri*) som siden dreies slik at leseren blir i tvil om hva som er sant, hva som er løgn og hvorfor man selv velger å tro på det ene eller det andre. Jakobsons forfatterskap har innflytelse fra 1960-tallets svenske dokumentarlitteratur. Jakobsons bøker har de siste årene også et slektskap med den klassiske science-fiction litteraturen, noe som blir veldig tydelig i for eksempel romanen *I den röda damens slott*.

## Bibliografi
* *[[Vid den stora floden]]* (roman, 2006)
* *[[Berättelser om djur och andra]]* (noveller, 2004)
* *[[Stjärnfall. Om sf]]* (2003) (sammen med Ola Larsmo og Steve Sem-Sandberg)
* *[[I den Röda damens slott. En martiansk biografi]]* (roman, 2000)
* *[[Kanalbyggarnas barn]]* (roman, 1997)
* *[[Hemsökelser]]* (noveller, 1994)
* *[[Pumpan]]* (roman, 1991)
* *[[Menageri (bok)|Menageri]]* (noveller, 1989)
* *[[Vetten]]* (roman, 1986)
* *[[Vinterkvarteret]]* (roman, 1985)

## Priser og utmerkelser
* Doblougprisen 
* Signe Ekblad-Eldhs pris 
* Wiks novellpris 2007
* Svenska Dagbladets litteraturpris 
* Stiftelsen Selma Lagerlöfs litteraturpris 2006
* Stockholms stads hederspris 
* Beskowska resestipendiet 
* Eyvind Johnsonprisen 
* Aftonbladets litteraturpris 2000
* Göteborgs-Postens litteraturpris 

## Referanser


## Eksterne lenker
* Forlagets presentasjon
* Aftonbladet: Aftonbladets litteraturpris till Lars Jakobson
* Intervju med Lars Jakobson från 2006
Fernando Figueroa

**Fernando Figueroa** (født 1849, død 16. juni 1919 i Ilobasco, El Salvador), var en salvadoransk politiker. Han var landets president fra 14. mai til 18. juni 1885, og igjen fra 1. mars 1907 til 1. mars 1911. Han var også to ganger forsvarsminister og guvernør i San Vicente.

## Referanser
TV Shop

**TV Shop** er en fjernsynskanal som tilbyr en rekke forbrukervarer for kjøp over telefon. Kanalen ble lansert i 1989 og eies av Modern Times Group. Blant produktene som selges er treningsutstyr, vaskemidler, kjøkkenutstyr med mer.

## Eksterne lenker
*
Ásdís Thoroddsen

**Ásdís Thoroddsen** (født 26. februar 1959)  er en islandsk filmprodusent.

Hun fikk sin første filmerfaring i en alder av 20 år som assistent i filmen *[[Paradísarheimt (film)|Paradísarheimt]]*. Filmen var basert på en bok av Halldór Laxness og laget for et vesttysk TV-selskap. Etter å ha jobbet som programredigering for islandsk TV fra 1979 til 1981 begynte hun å studere drama i Göteborg. I 1983 spilte hun hovedrollen i Kristín Pálsdóttirs film *[[Skilaboð til Söndru]]*. Samme året begynte hun på det tyske filmuniversitet i Berlin.

I 1992 kom hennes første langfilm *[[Ingaló]]* som handler om en rebelsk søster og bror fra et islandsk fiskersamfunn. Senere på året ble filmen vist under «Critics Week» på filmfestivalen i Cannes.

## Filmografi
### Som regissør
* *[[Draumadísir]]* (1996)
* *[[Ingaló]]* (1992)

### Som skuespiller
* *[[Nói Albínói]]* (2003)
* *[[Skilaboð til Söndru]]* (1983)

## Referanser


## Eksterne lenker
*
Georgios Orfanidis

**Georgios Orfanidis** (gresk: Γεώργιος Ορφανίδης; født 1859 i Smyrna, død 1942) var en gresk skytter som deltok i de første moderne olympiske leker 1896 i Athen og 1908 i London.

Orfanidis ble olympisk mester i skyting under sommer-OL 1896 i Athen. Han vant 300 meter armégevær foran fire landsmenn. Det var 20 deltakere i konkurransen som ble avviklet 11. og 12. april 1896. Han kom på andreplass i 25 meter pistol bak sin landsmann Ioannis Frangoudis.

Orfanidis var også med under Ekstralekene 1906 i Athen, hvor han vant 50 meter pistol.

## OL-medaljer
* 1896  Athen -  **Gull** i skyting, 300 meter armégevær
* 1896  Athen -  Sølv i skyting, 25 meter pistol
* (1906  Athen -  **Gull** i skyting, 50 meter pistol)

## Referanser


## Eksterne lenker
*
Ioannis Frangoudis

**Ioannis Frangoudis** (gresk: Ιωάννης Φραγκούδης, født 1863 i Limassol på Kypros, død 19. oktober 1916 i New York i USA) var en gresk skytter som deltok i de første moderne olympiske leker 1896 i Athen.

Frangoudis ble olympisk mester i skyting under sommer-OL 1896 i Athen. Han vant 25 meter pistol foran sin landsmann Georgios Orfanidis. Det var kun 4 deltakere i konkurransen, som ble avviklet 11. april 1896. Han kom i tillegg på andreplass i 300 meter armégevær bak Orfanidis.

## OL-medaljer
* 1896  Athen -  **Gull** i skyting, 25 meter pistol
* 1896  Athen -  Sølv i skyting, 300 meter armégevær
* 1896  Athen -  Bronse i skyting, 30 meter fripistol

## Referanser


## Eksterne lenker
*
Kokebanan

* Rød banan
* Banan
* Minibanan

**Kokebanan**, også kalt melbanan og plantain, kommer fra Sør-Amerika, Afrika og India. I disse områdene kan kokebananen være basisføde på lik linje med potet i Norge.

Kokebanan har helt andre egenskaper enn vanlig banan, og den kan mer regnes som en grønnsak enn en frukt, da den blant annet ikke kan spises rå. Den bør varmebehandles før den kan spises, enten grilles, kokes, stekes eller frityrstekes. Det eneste som kan minne om banan er fasongen og navnet. I de dagligvarebutikkene som har kokebanan i sitt sortiment, vil en neppe finne den blant vanlig banan, men heller blant søtpotet. Smaken kan faktisk minne litt om søtpotet. Smaken er forøvrig ikke så søt som hos vanlig banan og den er ganske hard i konsistensen. Skallet er også ganske hardt, og vanskelig å ta av i forhold en vanlig banan. Det anbefales derfor å bruke kniv til dette. Skallet er ofte grønngult, og noe flekkete. En del vil nok tro at den er av dårlig kvalitet, og at den ikke ser innbydende ut på grunn av flekkene, men det er slik kokebananen ser ut. Kokebananen begynner å bli dårlig når den får myke flekker og sår.

Kokebanan passer godt til kylling og kjøtt, og om man steker den og tilsetter salt og pepper, kan smaken minne noe om pommes frites. Orientalske krydrede retter og frityrstekt til desserter passer den også godt til. Kokebanan inneholder mer energi enn vanlig banan, og den er rik på A-vitamin og mineraler. 
## Eksterne lenker
*
Bjørn Rune Lie

**Bjørn Rune Lie** (født 27. juli 1977) er en norsk illustratør og barnebokforfatter. 

Bjørn Rune Lie er utdannet ved Falmouth College of Arts i Falmouth helt sørvest i England i 2001. Han har siden jobbet som frilans illustratør i Norge og England og utgitt to bildebøker med egen tekst og egne illustrasjoner. Han har vunnet en rekke priser for arbeidene sine i designkonkurransene Visuelt og Årets vakreste bøker. Illustrasjonene hans er ofte utført som akrylmalerier i tidsriktig naivistisk og dekorativ retrostil, gjerne med flater i avstemte farger. Bildene kjennetegnes ellers av stor teknisk dyktighet, detaljer, humor og estetikk.

I tillegg til oppdrag for en rekke internasjonale klienter, balnt annet magasiner og designbyråer, arbeider han med egen kunst og bokprosjekter. 

Bjørn Rune Lie kommer opprinnelig fra Drammen, men har bodd flere år i England, blant annet i Bristol.

## Bibliografi
* 2004: *Welhavens vase* - bildebok utgitt på Linoleum forlag
* 2008: *Slapsefjell* - bildebok utgitt på Magikon forlag

## Referanser


## Eksterne lenker

* Bjørn Rune Lies egenpresentasjon
* «Månedens illustratør» på Norsk barnebokinstitutts nettsider 2014
Heggfjorden

**Heggfjorden** er en fjordarm av Velfjorden i Brønnøy kommune i Nordland. Fjorden har innløp mellom bygda Nevernes i øst og Dyrnesodden i vest og strekker seg 4,5 kilometer sørover til grendesenteret Hommelstø i bunnen av fjorden. Like før bunnen av fjorden deler den seg i to ved Rugåsnesodden. En del går sørvest og inn til Hommelstø, mens den andre går sørøst til gården Aunet.

Fv49 går på østsiden av fjorden, mens Fv47 går på vestsiden. Innerst i fjorden går også fylkesvei 76.

## Referanser
Grønnvasking

**Grønnvasking** er en form for misledende markedsføring der et produkt eller selskap blir fremstilt som mer miljøvennlig eller dyrevennlig enn det som faktisk er tilfelle. Det finnes ulike former og metoder for grønnvasking, eksempel kan være vektleggelse av miljøfordeler samtidig som man ser bort i fra ulemper.

I Norge har Forbrukerombudet tolket markedsføringsloven slik at bilprodusentene ikke kan kalle bilene for miljøvennlige og grønne. I 2008 ble også StatoilHydro dømt for brudd på markedføringsloven for en reklamekampanje.

## Se også
* Sportsvasking
* Hvitvasking 

## Referanser
Signe Ekblad-Eldhs pris

**Signe Ekblad-Eldhs pris** er en svensk litteraturpris på  svenske kroner (2012) som blir utdelt av Svenska Akademien. Prisen  tildeles til framstående skjønnlitterære forfattere og kommer fra et fond der midlene ble donert i 1960. Prisen ble innstiftet av Signe Ekblad-Eldh (1903–1960) som også sammen med ektemannen Nils Eldh står bak Eldh-Ekblads fredspris.

## Prisvinnere
* 2024 – Karolina Ramqvist
* 2023 – Eva Ström
* 2022 – Lena Andersson
* 2021 – Peter Sandström
* 2020 – Stewe Claeson
* 2019 – Jonas Hassen Khemiri
* 2018 – Tove Folkesson
* 2017 – Marie Silkeberg
* 2016 – Majgull Axelsson
* 2015 – Elsie Johansson
* 2014 – Märta Tikkanen
* 2013 – Kristian Lundberg
* 2012 – Carl-Henning Wijkmark
* 2011 – Sigrid Combüchen
* 2010 – Staffan Söderblom
* 2009 – Håkan Andersson
* 2008 – Theodor Kallifatides
* 2007 – Lars Jakobson
* 2006 – Agneta Pleijel
* 2005 – Ulf Eriksson
* 2004 – Göran Palm
* 2003 – Bodil Malmsten
* 2002 – Niklas Rådström
* 2001 – Inger Alfvén
* 2000 – Margareta Ekström
* 1998 – Lars Ardelius
* 1996 – Carola Hansson
* 1971 – Gunnar E Sandgren
* 1970 – Lars Ahlin
* 1968 – Werner Aspenström
* 1967 – Willy Kyrklund

## Referanser
Rundelen holdeplass

**Rundelen holdeplass** var en holdeplass på Gjøvikbanen i Lunner i Akershus fylke. Holdeplassen ble åpnet i 1964, men fra 11. juni 2006 sluttet togene å stoppe der. Holdeplassen er nedlagt (ikke inkludert i Network Statement 2025), og plattformen er fjernet.

## Refranser


## Litteratur
* 
* 

## Eksterne lenker
* Norsk Jernbaneklubb.no – Om Rundelen holdeplass
Gustaf Molander

**Gustav Harald August Molander** (født 18. november 1888 i Helsingfors i Finland, død 19. juni 1973 i Stockholm i Sverige) var en svensk regissør, skuespiller og manusforfatter. Han var en av Sveriges mest produktive filmskapere og lagde over 60 filmer.

## Biografi
Molander var sønn av regissør og forfatter Harald Molander og bror til regissør og skuespiller Olof Molander. Han studerte ved Dramatens elevskole fra 1907 til 1909.

Molander skrev manus for Sjöström og Stiller i deres storhetstid rundt 1910, før han selv debuterte i 1920 med *[[Bodakungen]]*. Spesielt betydningsfullt ble samarbeidet med Stiller. Sammen skrev de den spirituelle og sofistikerte komedien *[[Thomas Graals bästa film]]* fra 1917. I 1916 skrev han på eget initiativ et manuskript basert på Henrik Ibsens *[[Terje Vigen]]*, som ble kjøpt av Svenska Biografteatern. Manuskriptet kom til å ligge til grunn for Victor Sjöströms filmatisering av verket.

Stiller så potensialet i Molander og sørget for at han fikk regikontrakt hos Svensk Filmindustri. Der ble han i 33 år, og i denne perioden lagde han over 59 filmer. Av disse filmene finner vi både filmatiseringer av kjente romaner, melodramaer og publikumsvennlige komedier. Molander har kanskje ikke satt de dypeste spor i filmkunstens utvikling i Sverige, men er likevel et betydelig navn å regne med, med tanke på hans solide filmografi. I 1935 fikk han Svenska Filmsamfundets medalje for sin innsats som regissør.

## Filmografi i utvalg
### Regi
*1923 – *Bodakungen*
*1922 – *Thomas Graals myndling*
*1922 – *Amatörfilmen*
*1923 – *Mälarpirater*
*1924 – *33.333*
*1924 – *Polis Paulus' påskasmäll*
*1925 – *Ingmarsarvet*
*1925 – *Till Österland*
*1925 – *Hon, den enda*
*1925 – *Hans engelska fru*
*1927 – *Förseglade läppar*
*1925 – *Parisiskor*
*1928 – *Synd*
*1929 – *Hjärtats triumf*
*1932 – *[[Vi som går köksvägen]]*
*1933 – *[[Vi som går kjøkkenveien (film)|Vi som går kjøkkenveien]]*
*1934 – *[[En stilla flirt]]*
*1935 – *[[Swedenhielms (film fra 1935)|Swedenhielms]]*
*1935 – *[[Ungkarlspappan]]*
*1935 – *[[Under falsk flagg]]*
*1936 – *[[Intermezzo (1936)|Intermezzo]]*
*1936 – *[[På solsiden (1936)|På solsiden]]*
*1937 – *[[Sara lærer seg folkevett|Sara lär sig folkvett]]*
*1938 – *[[Dollar (film)|Dollar]]*
*1938 – *En kvinnes ansikt*
*1939 – *[[Filmen om Emelie Högqvist]]*
*1939 – *[[Forandring fryder (film)|Forandring fryder]]*
*1940 – *[[En, men ett lejon!]]*
*1942 – *[[Jacobs stege]]*
*1942 – *[[Rid i natt! (film)|Rid i natt!]]*
*1943 – *[[Det brenner en ild]]*
*1943 – *[[Moderne ungdom]]*
*1944 – *[[Den usynlige muren]]*
*1944 – *[[Kejsarn av Portugallien (1944)|Kejsarn av Portugallien]]*
*1947 – *[[Kvinne uten ansikt]]*
*1949 – *[[Kärleken segrar]]*
*1950 – *[[Festmø uthyres]]*
*1953 – *[[Glassberget]]*

## Referanser


## Eksterne lenker
* 
* Gustaf Molander
Kurt Adolff

**Kurt Adolff** (født 5. november 1921 i Stuttgart, Tyskland, død 24. januar 2012) var en tysk racerfører som kjørte Formel 1 i  og han deltok under Tysklands Grand Prix 1953 i Ferrari 166 for Ecurie Espadon-laget. Han måtte imidlertid bryte etter bare noen få runder. Etter Formel&nbsp;1 hadde han suksess i bakkeløp og sportsbil.
__NOTOC__
## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser
Per Åhlin

**Per Åhlin** (1931–2023) var en svensk animatør og filmregissør. Han regnes som en av de viktigste personene i svensk animasjonsfilm.

## Karriere
Åhlins første langfilm hadde premiere i 1968; tittelen var *[[I huvet på en gammal gubbe]]*. Dette var Sveriges første animerte langfilm. Filmen var dypt alvorlig og tragisk i forhold til konvensjonell animasjonsfilm på den tiden (eksempelvis filmer fra Disney), og hadde bilder av nakne mennesker. I tillegg fulgte den en begrenset animasjonsstil som var populær på denne tiden, i eksempelvis *[[Yellow Submarine (film)|Yellow Submarine]]* fra 1968. Teknikken begrenser antall bilder som vises, hvilket gjør at bevegelsene ser hakkete og unaturlige ut. Man bruker også å ha færre detaljer i bildet (minimalistisk stil) og fremstille karakterer på en komisk eller surrealistisk måte.

To år senere startet Åhlin foretaket PennFilm Studio AB i Sør-Sverige, der han kom til å jobbe mye med vennen og medanimatøren Tage Danielsson. Studioet skulle komme til å lage en rekke filmer som ble svært godt mottatt, deriblant *[[Dunderklumpen!]]* i 1974 og kortfilmen *[[Sagan om Karl-Bertil Jonssons Julafton]]*, som blir sendt på Svensk TV i juletider den dag i dag. Åhlin regisserte også TV-serien om Albert Åberg – basert på Gunilla Bergströms bøker – som har vært sendt over hele Skandinavia.

Animasjonsfilmene til Åhlin har ofte segmenter i seg av «ekte film», det vil si realfilm og ikke-animerte sekvenser. Dette brukes som en fremmedgjørende effekt i for eksempel *I huvet på en gammal gubbe* og bidrar til en økt følelse av surrealisme.

Åhlin har også bidratt til enkelte effekter og figurer i filmatiseringen av *[[Ronja Røverdatter]]*.

Åhlin ble tildelt Emil-prisen for 2014.

## Filmografi (utvalg)
### Spillefilmer
* 1968: *[[I huvet på en gammal gubbe]]* – animasjonsregi og design
* 1974: *[[Dunderklumpen!]]* – regi og design
* 1989: *[[Reisen til Melonia]]* – regi og design. Manus sammen med Karl Rasmusson.
* 2000: *Hundhotellet – En mystisk historie*
* 2006: *Det lille spøkelset Laban*
* 2007: *Laban: Verdens snilleste spøkelse*
* 2013: *Emil og Ida i Lønneberget*

### TV-serier
* 1975: *[[Karl-Bertil Jonssons jul]]* – originaltittel: *Sagan om Karl-Bertil Jonssons Julafton*
* 1979–1980: *[[Albert Åberg]]* – originaltittel: *Alfons Åberg*

## Referanser


## Eksterne lenker
*  
* Begrenset animasjon
* Åhlins firma
* www.aftonbladet.se: ''Han gjorde julen röd''
Eutropis

* *Eutropis allapallensis* 
* *Eutropis andamanensis*
* *Eutropis beddomii*
* *Eutropis bibronii*
* *Eutropis bontocensis*
* *Eutropis carinata*
* *Eutropis clivicola*
* *Eutropis cumingi*
* *Eutropis darevskii*
* *Eutropis dissimilis*
* *Eutropis englei*
* *Eutropis floweri*
* *Eutropis gansi*
* *Eutropis grandis*
* *Eutropis indeprensa*
* *Eutropis innotata*
* *Eutropis longicaudata*
* *Eutropis macularia*
* *Eutropis madaraszi*
* *Eutropis multicarinata*
* flerlinjet solskink (*E. multifasciata*)
* *Eutropis nagarjuni*
* *Eutropis novemcarinata*
* *Eutropis quadratilobus*
* *Eutropis quadricarinata*
* *Eutropis rudis*
* *Eutropis rugifera*
* *Eutropis tammanna* 
* *Eutropis trivittata*
* *Eutropis tytleri* 

***Eutropis*** er en slekt av mellomstore til store skinker med mange arter i Asia. De har kraftige lemmer med fem klør på hver fot. Utbredelsen strekker seg fra Pakistan, India og Sri Lanka til Indonesia, Filippinene og Sør-Kina.

De ble tidligere ble regnet til den store slekten *[[Mabuya]]* med mer enn 110 arter i mange varme strøk. Den gamle slekten er nå delt i fire slekter som er ment å utgjøre naturlige grupper. Alle arter på det amerikanske fastlandet regnes fortsatt til *Mabuya*. De andre to slektene er *[[Chioninia]]* (Kapp Verde), og *[[Trachylepis]]* (Afrika, Madagaskar, Sørvest-Asia).

## Referanser



## Eksterne lenker
* 
* Cyberlizard: ''Eutropis''
* I. Das, A. de Silva & C.C. Austin (2008) A new species of ''Eutropis'' (Squamata: Scincidae) from Sri Lanka *Zootaxa*&nbsp;1700:&nbsp;35&ndash;52
Bjørgeseter stasjon

**Bjørgeseter stasjon** var en jernbanestasjon på Gjøvikbanen i Lunner i Akershus fylke. Bjørgeseter ble tatt i bruk som krysningsspor i 1900, men stoppestedet under navnet **Bjørgesæter** åpnet i 1902. I 1910 ble stoppestedet oppgradert til stasjon, og i 1921 ble navnet byttet til det nåværende. Stasjonen ble fjernstyrt i 1972, og fra 11. juni 2006 sluttet tog på Gjøvikbanen å stoppe ved stasjonen.

## Litteratur
* 
* 
* 

## Eksterne lenker
Holger Nielsen

**Holger Louis Nielsen** (født 18. desember 1866 i København, død 26. januar 1955 i Hellerup) var en dansk sportsutøver som deltok i de første moderne olympiske leker 1896 i Athen.

Nielsen var en av tre danske deltagere i de første olympiske lekene i Athen i 1896. Nielsen kom på tredjeplass i fekting med sabel. Han deltok også i flere øvelser i skyting, han kom på andreplass i fripistol, på tredjeplass i hurtigpistol og en femteplass i militærpistol. Han deltok også i friidrett i diskos.

Nielsen var den første som beskrev reglene for håndball. Det skjedde i 1906. Under Ekstralekene 1906 i Athen var han leder for det danske turnlaget som vant lagkonkurransen.

Nielsen oppfant og instruerte Holger Nielsen-metoden til gjenopplivning av druknede i 1932. Denne metoden er senere avløst av munn-til-munn-metoden som inngår i dagens hjerte-lunge-redning.

## OL-medaljer
* 1896  Athen -  Sølv i skyting, 30 meter fripistol
* 1896  Athen -  Bronse i fekting, sabel
* 1896  Athen -  Bronse i skyting, 25 meter hurtigpistol

## Referanser


## Eksterne lenker
*
John Paine

**John Bryant Paine** (født 19. april 1870 i Boston, død 1. august 1951 i Weston, Massachusetts) var en amerikansk skytter som deltok i de første moderne olympiske leker 1896 i Athen.

Paine ble olympisk mester i skyting under sommer-OL 1896 i Athen. Han vant 25 meter militærpistol foran sin landsmann og bror Sumner Paine. Det var 16 deltakere fra fire nasjoner i konkurransen som ble avviklet 10. april 1896.

## OL-medaljer
* 1896  Athen -  **Gull** i skyting, 25 meter militærpistol

## Referanser


## Eksterne lenker
*
Otto Authén

**Otto Fredrik Authén** (født 1. november 1886 i Oslo, død 7. juli 1971 samme sted) var en norsk turner. Han representerte Christiania Turnforening og var forturner i foreningen i perioden 1914–1918.

Han deltok i OL 1908 i London, der det norske laget fikk sølv i lagkonkurransen i turn, bak det svenske laget.

Authén var også en habil skiløper og deltok i Holmenkollen 14 ganger. Han var formann i Skiklubben Start fra 1920 til 1924.

I det private oppga han i 1910 å være korrespondent og selger i en agenturforretning. Han var sønn av lagersjef Olai Authén (1852–1932) fra Trøgstad og Anna Christine Schanche (1853–1920) fra Tana.

## Referanser




## Eksterne lenker
*
Nikolaos Morakis

**Nikolaos Morakis** (gresk: Νικόλαος Μοράκης; født ukjent, død ukjent) var en gresk skytter som deltok i de første moderne olympiske leker 1896 i Athen.

Morakis kom på tredjeplass i skyting 25 meter militærpistol under sommer-OL 1896 i Athen. De amerikanske brødrene John og Sumner Paine tok de to første plassene. Det var 16 deltakere fra fire nasjoner i konkurransen som ble avviklet 10. april 1896.

## OL-medaljer
* 1896  Athen -  Bronse i skyting, 25 meter militærpistol

## Referanser


## Eksterne lenker
*
Holsts gate (Oslo)

::*Se [[Holsts gate|pekerside]] for flere forekomster av Holsts gate.*

**Holsts gate** (1–13, 2a–10) er ei gate i Oslo. Den er nederst på Torshov, og går fra Sandakerveien til Valdresgata. Deretter fortsetter den som gangsti inn i Hallénparken. Kvartalet vest for Vogts gate tilhører bydel Sagene, mens østsida tilhører bydel Grünerløkka. Gata har navn etter statsråd Poul Christian Holst.

På nordsida av det første kvartalet ligger leiegårdene nr 2–10 fra slutten av 1800-tallet. I nr 2 bodde forfatteren Oskar Braaten fra han var seks år (1887) til 1899. Han omtaler gården som «Hjemmet». I nr 6 har Maritastiftelsen hovedkontor og en del av sin praktiske virksomhet innen rusomsorg og forebygging.

På sørsida ligger først en del av Sagene skole (adresse til Biermanns gate). Deretter følger Holsts gate 1 (mot gata) og 3 (bak denne). Disse gårdene har ei svært mangfoldig historie. De blei oppført for AS Sagene Festivitetslokale i 1897 (arkitekt Christian Reuter). Eiendommene var i kommunal eie fra 1927. Her har det vært bl.a serveringssted, varieté og teater (med tilnavnet «Afrika», omtalt hos Oskar Braaten), forsamlingslokale for Kristiania Indremisjon («Emmaus»), mødrehjem, sognekirke for Lilleborg menighet og kommunal fritidsklubb og mediesenter for ungdom. En tid var en rekke kvinneorganisasjoner samla i nr 1 under betegnelsen «Kvinnehuset». Nr. 3 drives fra 1998 av Sagene Janitsjarkorps.

Hallénparken på begge sider av Ring 2 er opprinnelig løkkeanlegget Vennelyst (Holsts gate 13). Hovedhuset fra 1821 brant ned i 1985.

## Litteratur
* 

## Eksterne lenker
Holsts gate

**Holsts gate** finnes flere steder:

* Holsts gate (Oslo)
* Holsts gate (Kongsberg)
* Holstgaten (Tønsberg)

Se også: 

* Elling Holsts gate (Drammen)
* Hans Holsts gate (Kopervik)
* Petter Holst gate (Mosjøen)
Liv (1967)

:*For filmen fra 1934 ved samme navn, se [[Liv (1934)]].*

***Liv*** er en norsk spillefilm fra 1967 regissert av Pål Løkkeberg. *Liv* var Pål Løkkebergs debutfilm.

Tittelrollen som Liv spilles av Løkkebergs daværende ektefelle Vibeke Løkkeberg. Kostymene i filmen var designet av den norske moteskaperen William.

Filmen hadde premiere 27. mars 1967 på kinoer i Oslo, Stavanger, Kristiansand S, Porsgrunn, Kongsberg og Hamar.

## Handling
*Liv* handler om den unge fotomodellen Liv og en dag i hennes liv. Denne dagen er ingen vanlig dag, men heller en oppbruddsdag. Hun gjør det slutt med sin forlovede, tar et oppgjør med faren og blir selv bevisst på det tomme og meningsløse ved hennes yrke som modell. Hun blir også nødt til å finne seg et nytt sted å bo, noe hun mislykkes med og blir nødt til å flytte tilbake til sitt rom i et rivningshus.
## Rolleliste

## Referanser


## Eksterne lenker
*
Exit (1970)

***Exit*** (dansk tittel: **) er en norsk-dansk spillefilm fra 1970, regissert av Pål Løkkeberg. Manus ble skrevet av Løkkeberg og Carl Henrik Svenstedt. Randi Weum var manuskonsulent og manus-supervisor.

Pål Løkkeberg hadde en sentral rolle i modernismen i norsk film. Filmen har modernistiske trekk ved seg og er inspirert av den franske nye bølgen og spesielt Jean-Luc Godards spesielle stil. Kryssklipping og jump cuts preger filmen og gir den det eksperimentelle uttrykket som ofte assosieres med modernistisk film. Vibeke Løkkeberg innehar hovedrollen som den rastløse konen som søker spenning og variasjon i den ellers så traurige hverdagen.

## Synopsis
Maria (Vibeke Løkkeberg) er gift med businessmannen Carl (Tor Stokke), som er svært engasjert i arbeidet sitt. Maria er svømmelærer på fritiden sin, men ønsker noe mer ut av livet sitt. Hun vil ha mer spenning i hverdagen. Maria mistenker seg for å være gravid og går til legen for å få svar, det viser seg at hun venter barn. Hun forteller det til Carl som entusiastisk gjør seg klar til å feire nyheten, men Maria vil ikke ha det. Hun møter den danske arbeideren Lou (Claus Nissen) og inngår et forhold til ham. De to rømmer etter hvert og raner et postkontor med Lous venn Jens (Tutte Lemkow). Det oppstår konflikt mellom Jens og Maria, de skyter ham og rømmet til Marias feriested på en øde holme. Her tilbringer de dagene sine i håp om at de skal kunne slå seg ned der. Filmen er noe samfunnskritisk og stiller spørsmål til hvor kvinnen hører hjemme i samfunnet og det å søke spenning og opprørskhet. 

## Rolleliste

## Referanser


## Eksterne lenker
*
Georgios Tsitas

**Georgios Tsitas** (gresk: Γεώργιος Τσίτας; født 1872 i Smyrna, død 1940) var en gresk bryter som deltok i de første moderne olympiske leker 1896 i Athen.

Tsitas kom på andreplass i bryting gresk-romersk stil under sommer-OL 1896 i Athen. Han beseiret sin landsmann Stefanos Khristopoulos i semifinalen. I finalen møtte han Carl Schuhmann fra Tyskland. Dommeren avbrøt kampen etter 40 minutter på grunn av det ble mørkt. Kampen fortsatte dagen etter og Schuhmann vant. Det var 5 deltakere i konkurransen som ble avviklet 10. april og avslutningen av den avbrutte finalen den 11. april 1896. 

## OL-medaljer
* 1896  Athen -  Sølv i bryting

## Referanser


## Eksterne lenker
*
Maria Blom

**Maria Blom** (født 1971) er en svensk regissør, dramatiker og manusforfatter.

## Generelt
Maria Blom er i utgangspunktet teaterregissør og har skrevet og regissert rundt 10 teateroppsetninger. I 2002 mottok hun Stockholm bys hederskulturpris for sin innsats ved Stockholms Stadsteater. På bakgrunn av hennes tidligere oppsetninger, alle kjent for å være komedier med en slagkraftig dialog, tok opptil flere filmprodusenter kontakt med Blom. Hun debuterte som filmskaper i 2004, med filmen *[[Masjävlar]]*, som er basert på hennes erfaringer fra det svenske bondesamfunnet. Filmen var i utgangspunktet et teaterstykke. For filmen høstet hun gode kritikker, og filmen fikk hele fire guldbagger henholdsvis for beste manus, regi og film.

Maria Blom er forlovet med musikeren og komponisten Anders Nygårds, som har laget musikk til *Masjävlar* i tillegg til at han har en liten rolle i filmen. I desember 2004 konkluderte det svenske filminstituttet, SFI, at Blom og andre kvinnelige regissører skulle få økt støtte i form av konsulentvirksomhet og prosjektstøtte.

## Nina Frisk
Bloms andre film var *Nina Frisk*, som omhandler en flyvertinne som elsker å fly. Hver gang flyet stiger over skyene er hun lykkelig. Lykkelig fordi da er hun langt unna sin dysfunksjonelle familie og fraværende kjærlighetsliv. Men en dag møter Nina Markus og hans sønn William, og forelskelsen er et faktum. Med det samme begynner Nina og se for seg sitt eget familieliv, men oppdager fort at dette kan være like turbulent som det å fly. Gunilla Nyroos ble nominert til Guldbagge for sin innsats i filmen, for beste kvinnelige birolle.

## Øvelsen Fishy
Da Maria Blom en dag bestemte seg for å lage film, tenkte hun at det ville være lurt å øve seg litt først. Hun bestemte seg derfor for å gjøre et læringsprosjekt. Filmen var i utgangspunktet ikke ment for kino, kun for et festivalpublikum. Men etter suksessen med *Masjävlar* i 2004 ble filmen satt opp på kino. Filmen fikk en blandet mottagelse. De som ikke likte den, vektla det faktum at det var alt for tydelig å se at filmen var laget på en null-budsjett. Andre igjen påpekte Bloms åpenbare talent som filmskaper, og at det faktisk var en ok film til å ha vært laget med sterkt begrensede ressurser. De fleste påpekte Bloms evne til å ta hverdagproblematikk på kornet.

## Filmografi
* 2008 – *[[Fishy]]*, manus/regi
* 2007 – *[[Nina Frisk]]*, manus/regi
* 2004 – *[[Masjävlar]]*, manus/regi

## Referanser


## Kilder
* http://www.youtube.com/watch?v=xhod0jKYWGE
* http://www.alltomfilm.se/filmrecensioner.asp?action=viewReview&iFilmId=1241
* http://kritiker.se/recension.asp?i=52705
* http://www.imdb.com/name/nm1093669/
* http://www.swedenabroad.com/Page____33296.aspx
* http://www.imdb.com/title/tt0827729/

## Eksterne lenker
* 
*
Hermann Bohne

**Hermann Bohne** (født 22. september 1890 i Tromsø, død 5. januar 1949) var en norsk turner. Han representerte *Christiania Turnforening*.

Han deltok i Turn under Sommer-OL 1908 i London, der det norske laget fikk sølv i lagkonkurransen i turn, bak det svenske laget.

Bohne var sønn av Gottfried Philipp Bohne (1855–1923) og Karoline Olsen, f. Vigre (1853) fra Stavanger. Faren var fra Wolferstedt i Thüringen og jobbet som slakter og pølsemaker i Tromsø. Hermann gikk på skole i Tromsø frem til 1907 og tok examen artium ved St. Hanshaugen skole i Kristiania. Ifølge ham selv ble han arbeidsufør grunnet sykdom.

Faren hadde i 1880 fått borgerbrev i Tromsø, og drev et slakteri i Tromsø fra omkring 1882 til 1923, da han fikk slag og broren Karl Bohne (f. 1882) drev det videre under navnet *H. Bohnes Eftf.*.

## Referanser


## Eksterne lenker
*
O (Omarions-album)

***O*** er R&Bsangeren Omarions første album.

## Sporliste
* 01. «I Wish»
* 02. «Touch»
* 03. «O»
* 04. «I'm Tryna»
* 05. «Drop That Teater»
* 06. «Growing Pains»
* 07. «Take It Off»
* 08. «Never Gonna Let You Go» («She's a Keepa»)
* 09. «I Know»
* 10. «I'm Gon Change»
* 11. «In the Dark»
* 12. «Slow Dancin'»
* 13. «Fiening You»

## Kilder
*Albumet på Discogs
Stefanos Khristopoulos

**Stefanos Khristopoulos** (gresk: Στέφανος Χρηστόπουλος; født 1876 i Patras) var en gresk bryter som deltok i de første moderne olympiske leker 1896 i Athen.

Khristopoulos kom på tredjeplass i bryting gresk-romersk stil under Sommer-OL 1896 i Athen. Han beseiret ungarske Momcsilló Tapavicza i sin første kamp. Deretter tapte han semifinalen til sin landsmann Georgios Tsitas, som siden tapte finalen til Carl Schuhmann fra Tyskland. Det var 5 deltakere i konkurransen som ble avviklet 10. april og avslutningen av den avbrutte finalen den 11. april 1896. 

Khristopoulos deltok også i ekstralekene i 1906 i Athen, både i bryting og i vektløfting.

## OL-medaljer
* 1896  Athen –  Bronse i bryting

## Referanser


## Eksterne lenker
*
Touch

**«Touch»** er den 2. sangen på albumet «O» av sangeren Omarion. Sangen ble skrevet av Pharrell Williams og produsert av The Neptunes. Den oppnådde en 97. plassering på den amerikanske Billboard Hot 100 listen over populære singler.
Alexandros Nikolopoulos

**Alexandros Nikolopoulos** (gresk: Αλέξανδρος Νικολόπουλος; født 1875 i Athen, død ukjent) var en gresk vektløfter som deltok i de første moderne olympiske leker 1896 i Athen.

Nikolopoulos kom på tredjeplass i vektløfting under sommer-OL 1896 i Athen. Han kom på tredjeplass i enhåndsløft, han løftet 57 kg samme som Viggo Jensen fra Danmark som kom på andreplass bak Launceston Elliot fra Storbritannia. Det var fire deltakere i konkurransen.  

## OL-medaljer
* 1896  Athen -  Bronse i vektløfting, enhåndsløft

## Referanser


## Eksterne lenker
*
Markku Pölönen

**Markku Pölönen** (født 16. september 1957 i Eno, Finland) er en finsk filmregissør som har sitt fokus på spillefilmer og reklamefilm. Markku Pölönen har vunnet 12 priser og fått 3 nominasjoner for sine filmer. 

## Om noen av filmene
Pölönen skiller seg ut ved at han lager spillefilmer med handling fra Finlands landsbyliv framfor hovedstaden og byene. I hans tidlige filmer *[[The Land of Happiness]]* (*Onnen maa*, 1993), *[[Kivenpyörittäjän kylä]]* (*The Last Wedding*, 1995) og *[[A Summer by the River]]* (*Kuningasjätkä*, 1998) skildrer han miljøer med bygdesamfunn som sliter med emigreringskriser og samfunnsmessige forandringer. Pölönen formidler en realistisk skildring av en menneskelig tilstand. Han blander komedie med tragedie, nostalgi og skap intuitiv innsikt. Ikke bare er han opptatt av å hylle bygdelivet, han vil også utforske prosesser og konflikter rundt bygdelivets forandringer.  

*The Land of Happiness* tar for seg finsk tangokultur og romantikk. Selv om den ikke ble en publikumssuksess, nådde den allikevel høyder da den ble vist på finsk TV. 

*A Summer by the River* overgikk alle forventningene da den nådde nye rekorder på box office og høstet inn flere nominasjoner og priser både nasjonalt og internasjonalt. 

*Kivenpyörittäjän kylä* er basert på Heikki Turunens roman ved samme navn. Denne ble også en stor suksess på kino. 

## Filmografi
* *[[Ralliraita]]* (2009)
* *[[Karjalan kunnailla]]* (4 episoder, 2007-2008)
* *[[Lieksa!]]* (2007)
* *[[Koirankynnen leikkaaja]]* (2004)
* *[[Duetto amoroso]]* (2002) (TV)
* *[[Emmauksen tiellä]]* (2001)
* *[[Viimeinen kesäpäivä]]* (2000)
* *[[Badding]]* (2000)
* *[[Kuningasjätkä]]* (1998)
* *[[Abiel]]* (1996) (TV)
* *[[Kivenpyörittäjän kylä]]* (1995)
* *[[Onnen maa]]* (1993)
* *[[Taivaan lahja]]* (1988)
* *[[Yön yli]]* (1984) (TV)

## Referanser


## Kilder
* Transnational Cinema in a Global North –Nordic Cinema in Transition, Edited by Andrew Nestingen and Trevor G. Elkington.

## Eksterne lenker
*
Allround-VM på skøyter 1896, menn

**Allround-VM på skøyter 1896, menn** ble arrangert i Jusupovskij park i St. Petersburg, Russland 7. og 8. februar 1896.  Det var fjorten deltakere fra nasjonene Nederland, Finland, Russland og Tyskland.  Dette var det fjerde verdensmesterskap i hurtigløp på skøyter  med  offisiell status. Løperne gikk distansene 500m, 1500m, 5000m og 10&nbsp;000m.

Reglene var slik at en løper måtte vinne tre distanser for å bli kåret til vinner. Jaap Eden fra Nederland vant alle distansene og ble kåret til verdensmester for tredje gang.  Han hadde dermed vunnet alle de offisielle titlene som var utdelt til da. Det ble ikke utdelt sølv- og bronsemedaljer i mesterskapet.

## Resultater

## Referanser




## Kilder
* www.skateresults.com 
* www.speedskatingbase.eu 
* www.speedskatingnews.info
Stig Dagermanprisen

**Stig Dagermanprisen** er en svensk litterær pris, som er blitt delt ut siden 1996 av Stig Dagermansällskapet og Älvkarleby kommune til den som man anser *har arbeidet i [[Stig Dagerman]]s ånd for å verne om det frie ordets betydning og tilgjengelighet*.

Første prismottakeren var den svenske tenåringen John Hron, som fikk prisen posthumt. Han ble myrdet av nynazister i 1995 etter at han hadde nektet å si at han elsket nazister. I motiveringen for pristildelingen sier juryen blant annet at han fikk prisen «för hans mod att, också till priset av sitt eget liv, stå det onda emot.»

Utdelingen av prisen skjer første ukeslutt i juni hvert år, ved en seremoni på Laxön i Älvkarleby. Prisen er på 50&nbsp;000 kroner.

Ved to anledninger, Elfriede Jelinek i 2004 og J.M.G. Le Clézio i 2008, har Stig Dagermanprisen blitt tildelt en person som senere samme år fikk Nobelprisen i litteratur.

## Prisvinnere
*2023 – Carina Rydberg
*2022 – Maryja Kaljesnikava
*2021 – ikke utdelt
*2020 – Magda Gad
*2019 – Britta Marakatt-Labba
*2018 – Amos Oz
*2017 – Anders Kompass
*2016 – Ali Ahmad Said Asbar
*2015 – Susanne Osten
*2014 – Anders Bodegård
*2013 – Nätverket Ingen människa är illegal
*2012 – Nawal El Saadawi
*2011 – Judit Benedek og teaterprojektet SOS-Romer
*2010 – Eduardo Galeano
*2009 – Birgitta Wallin og tidsskriftet Karavan
*2008 – J.M.G. Le Clézio
*2007 – Lasse Berg
*2006 – Sigrid Kahle
*2005 – Göran Palm
*2004 – Elfriede Jelinek 
*2003 – Lukas Moodysson 
*2002 – Gitta Sereny 
*2001 – Elsie Johansson 
*2000 – Roy Andersson 
*1999 – Ahmad Shamloo 
*1998 – Det svenska folkbiblioteket 
*1997 – Yaşar Kemal 
*1996 – John Hron (posthumt)

## Referanser

 

## Eksterne lenker
* Om prisen
Allround-VM på skøyter 1897, menn

**Allround-VM på skøyter 1897, menn** ble arrangert på Crystal stadium i Montréal, Canada 5., 6. og 10. februar 1897. 5000m ble arrangert på nytt 10. februar 1897 fordi man hadde gått en runde for lite. Da var imidlertid mange løpere reist hjem.

Det var ti deltakere fra nasjonene Canada, Tyskland og Norge. Dette var det femte verdensmesterskap i hurtigløp på skøyter  med  offisiell status. Løperne gikk distansene 500m, 1500m, 5000m og 10&nbsp;000m.

Reglene var slik at en løper måtte vinne tre distanser for å bli kåret til vinner. Jack K. McCulloch fra Canada vant de tre lengste distansene og ble kåret til verdensmester. Det ble ikke utdelt sølv- og bronsemedaljer i mesterskapet.

Alfred Næss tangerte verdensrekorden på 500m med tiden 46,8.

## Resultater

## Referanser




## Kilder
* www.skateresults.com 
* www.speedskatingbase.eu 
* www.speedskatingnews.info
Kversteinfjorden

**Kversteinfjorden** er et havområde i Brønnøy kommune i Nordland. Den ligger på sørsiden av øygruppen Kversteinen og nord for en gruppe holmer ved Galtbolet. Sør for Galtbolet ligger Brakdjupet. Nordøstover fra Kversteinen går Vegafjorden.

Kversteinfjorden ligger helt ytterst i havgapet og grenser til Norskehavet i vest.

## Referanser
Cetantall

**Cetantall** er et mål på hvor lett dieselen antennes. Jo høyere cetantall, dess lettere antennes dieselen.

## Se også
*Oktantall
Skillbotnfjorden

**Skillbotnfjorden** er en delfjord av Torgfjorden i Brønnøy kommune i Nordland. Fjorden strekker seg 10 kilometer nordøstover til Skille i bunnen av fjorden. Fjorden har innløp mellom Svennøya i vest og Rodal i øst og går på sørsiden av øyene Svennøyhestøya, Laukholmen, Horsøya og Kjøllsøya. Vest for Kjøllsøya ligger grenda Skomo på nordøstsiden av fjorden. Her smalner fjorden inn til Skillbotnet som går det siste stykket inn til Skille.

Fylkesvei 17 går langs hele sørøstsiden av fjorden. 

## Referanser
Miles Burke

**Miles J. Burke** (født 15. januar 1885, død 25. desember 1928 i St. Louis i Missouri) var en amerikansk bokser som deltok i de olympiske leker 1904 i St. Louis.

Burke kom på andreplass i vektklassen fluevekt i boksing under OL 1904 i St. Louis. Han tapte finalen til din landsmann George Finnegan. Det var kun to deltakere i denne vektklassen.

## OL-medaljer
* 1904  St. Louis -  Sølv boksing, fluevekt

## Eksterne lenker
*
Gimsafjorden

**Gimsafjorden** er et havområde i Sømna kommune i Nordland. Fjorden strekker seg 20 kilometer nordøstover fra sør for øya Gimsa til Kvitingan sørvest for Torghatten. Lenger vest ligger Horsvær, Terjan og Hensteinen og vestenfor disse igjen ligger Norskehavet. I øst grenser fjorden til småøyene Gamflesa, Horuvan og Sørflesin. Øst for disse ligger Melsteinfjorden.

## Referanser
Melsteinfjorden

**Melsteinfjorden** er et havområde i Sømna og Bindal kommune i Nordland. Fjorden strekker seg 13 kilometer nordøstover fra holmen Melsteinen vest for innløpet til Bindalsfjorden og til Lyngværet på østsiden av fjorden i nord. I øst grenser fjorden til Helgelandsflesa, Gimlinga og Kvaløya. I vest grenser den til Gamflesa og Horuvan. Vest for disse ligger Gimsafjorden.

## Referanser